Kalnciema masīvs
Kalnciema masīvs, agrāk — Kalnciema fonds, ir ciems Mārupes novada Babītes pagastā. Izvietojies pagasta dienvidrietumu daļā liela meža masīva vidū 24 km no pagasta centra Piņķiem, 27 km no novada centra Mārupes un 44 km no Rīgas. Vienīgais sabiedriskais transports ir autobuss Nr. 5616, kas savieno ciemu ar Rīgu un kursē 2 reizes darbadienās (uz Rīgu no rīta un atpakaļ vakarā).